Diari Oficial de la Generalitat Valenciana


Sumari del DOGV 4652, del 17-12-2003 (2003/13815)

RESOLUCIÓ de 11 de desembre de 2003, de la Conselleria de Benestar Social, per la qual es modifiquen els crèdits amb què es financen les ajudes dirigides al sosteniment dels centres d'atenció especialitzada a menors, convocades per mitjà de l'Orde de 10 de desembre de 2002, per la qual es regulen i es convoquen ajudes dirigides al sosteniment dels centres d'atenció especialitzada a menors per a l'exercici 2003, determinades en la Resolució de 3 de març de 2003.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4652

Data del DOGV
:   17-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13326


Data del document
:   11-12-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * equipament social
    * protecció de la infància

RESOLUCIÓ de 11 de desembre de 2003, de la Conselleria de Benestar Social, per la qual es modifiquen els crèdits amb què es financen les ajudes dirigides al sosteniment dels centres d'atenció especialitzada a menors, convocades per mitjà de l'Orde de 10 de desembre de 2002, per la qual es regulen i es convoquen ajudes dirigides al sosteniment dels centres d'atenció especialitzada a menors per a l'exercici 2003, determinades en la Resolució de 3 de març de 2003. [2003/F13328]
  
La Conselleria de Benestar Social, per mitjà de l'Orde de 10 de desembre de 2002 (DOGV núm. 4.402, de 19 de desembre de 2002), ha regulat i convocat ajudes dirigides al sosteniment dels centres d'atenció especialitzada a menors per a l'exercici de 2003.
  
Aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4.409, de data 31 de desembre de 2002), en aplicació del que establix la disposició addicional primera de l'orde d'ajudes, i d'acord amb el que preceptua l'article 47.11 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, es va procedir per mitjà de la Resolució de 3 de març de 2003, de la Conselleria de Benestar Social (DOGV núm. 4.455, de 7 de març de 2003), a donar publicitat als crèdits i a les línies de subvenció destinades a finançar les ajudes convocades per la citada orde.
  
Havent realitzat una modificació pressupostària i existint crèdit sobrant de l'Orde de 2 de setembre del 2003 (DOGV núm. 4.588, de data 16 de setembre de 2003), per la qual es regulen i es convoquen les ajudes dirigides a concerts per a places assistencials en centres residencials i de dia d'atenció especialitzada a menors en el període 2003-2005, en el Projecte T-1327, escau incrementar el crèdit de l'orde de centres.
  
Per tant, d'acord amb el que s'ha exposat i amb les competències d'esta Conselleria de Benestar Social, resolc:
  
Primer
  
Incrementar en un import de 46.412,37 euros la quantia dels crèdits que financen l'Orde de 10 de desembre de 2002 que a continuació es detalla:
  
- Denominació: Centres atenció especialitzada sector menor.
  
- Projecte: T1327.
  
- Consignació pressupostària: increment de 46.412,37 euros, i passa de 4.823.529,53 euros a 4.869.941,90 euros.
  
- Procedència i quantia dels fons: propis.
  
Segon
  
Publicar la present resolució en el Diari Oficial de la Generalitat Valenciana.